Mwenje (a lamp) zvinoreva chinhu chakagadzirwa nechinangwa chekupa chiedza pane rima. Mwenje unogona kava: rambhi, kenduru, bhoni, tochi kana zhenje romoto. Bhoni (Light Bulb) zvinoreva icho chinounza mwenje kana ruvheneko pangava patochi kana magetsi emumba. Chitimiko chemwenje (light stand) zvinoreva chigadziko chinogadzwa kenduru, rambhi kana imwe mhando yemwenje. Chibani (Lamp) izwi iri rinoreva rambhi kuChiNdau. Ngokukasira kwakabuda zvinwe zvenyara yomunhu, zvikanyora pakatsetswa parukumbati rwengome youmambo pasinde nechigadzikiro chechibani: Suddenly the fingers of a human hand appeared and wrote on the plaster of the wall, near the lampstand in the royal palace. (Daniel 5:5, Bhaibheri reChiNdau). VaMaconde vanoti nchenje (source of heat and light - sun, fire, torch). Maconde vanoti shenje (n. flashlight, lantern) kureva zhenje. VaMambwe vanoti lukozyo (a torch made of dry grass or twigs) kureva zhenje remoto. MaNdebele vanoti emini kureva masikati. VaKongo vanoti mini (n. light, a light, torch, candle, lamp, lantern) kureva chiedza kana mwenje.